open-index/open-wikipedia-markdown huggingface dataset:
Klaani

**Klaani** on joukko ihmisiä, jotka uskovat polveutuvansa samasta kantavanhemmasta, mutta jotka eivät kuitenkaan kykene jäljittämään kaikkien ryhmän jäsenten keskinäisiä sukulaisuussuhteita. Klaani on laajempi ryhmä kuin suku, jonka jäsenet tietävät toistensa sukuyhteydet, mutta pienempi ryhmä kuin etnisyys.

Moni klaani tunnistaa muinaisen perustajansa. Hän on usein myyttinen henkilö, mutta joskus ei edes ihminen, vaan eläin. Joskus tämän perustajan omien lasten katsotaan muodostaneen omat alaklaaninsa.

Eri puolilla maailmaa esiintyy erilaisia klaanijärjestelmiä. 1800-luvun tutkijat pitivät klaaneja primitiivisen yhteiskuntajärjestelmän tyypillisenä muotona. He yhdistivät klaanit myös totemismiin.

Klaaneja esiintyy etenkin paimentolaisten keskuudessa. Klaanijärjestelmä on keino, joka tarjoaa suojaa jäsenilleen yhteiskunnissa, jotka eivät tunne tai välttelevät valtiovaltaa. Matkusteleva klaanin jäsen voi joissain yhteiskunnissa turvautua henkilönimen perusteella löytämiinsä klaanitovereihinsa eri paikkakunnilla.

Klaanin jäsenyys periytyy tavallisesti yksinomaan joko isän tai äidin puolelta. Useimmat klaanit ovat eksogaamisia, eli puoliso on haettava klaanin ulkopuolelta, ja oman klaanin jäsenen naiminen katsotaan insestiksi.

Koska klaanin jäsenet eivät tiedä toistensa sukupolvijärjestystä ja suhteellista syntymäjärjestystä kuten saman suvun jäsenet tietävät, klaanin sisäiset suhteet ovat kategorisia ja epähierarkkisia. Yksilö kuuluu klaaniin vain, koska hänen isänsä tai äitinsäkin kuuluu siihen. Sana *klaani* tuleekin alun perin iirin tai Skotlannin gaelin kielen sanasta *clann*, joka tarkoittaa jonkun lapsia tai jälkeläisiä. Irlannin ja Skotlannin ylämailla klaani käsitti yhden tai useampia päämiehen johtamia sukuja, jotka katsoivat polveutuvansa samasta yhteisestä kantaisästä. Klaani muodosti sukunimensä liittämällä kantaisänsä nimeen sana *mac* (poika) tai *ua* (pojanpoika, englanniksi *o*').

Klaani-identiteetit ovat pysyviä samaan tapaan kuin etniset identiteetit. Uusia klaaneja voi kuitenkin syntyä herkästi sellaisissa yhteiskunnissa, jotka ovat poliittisesti hajautuneita, ihmiset liikkuvat paljon, ja paikalliset ryhmät hajoavat usein riitoihin. Irtautunut ryhmä voi haluta unohtaa aiemmat kantavanhempansa, jotka yhdistävät ne entiseen ryhmään.

Klaanin jäsenten hajautuminen laajalle alueelle voi heikentää sen toimintaa järjestäytyneenä ryhmänä. Kaikki klaanin jäsenet eivät useinkaan pysty kerääntymään koolle samaan paikkaan. Joillain klaaneilla voi olla vuotuinen kokoontuminen. Jos klaani on liian hajaantunut kokoontuakseen, sen sisälle voi syntyä paikallisesti toimivia ryhmiä.

Niin sanotussa kartiomaisessa klaanissa on kaksi tasoa: ylempiarvoinen päällikkö- tai ylimystösukulinja sekä alempiarvoinen rahvaan sukulinja. Tällainen järjestelmä on nähty siirtymämuotona sukuun perustuvien yhteiskuntien ja keskitettyjen valtakuntien välillä. Se on yleinen etenkin Polynesiassa, kuten maoreilla, sekä Kaakkois- ja Keski-Aasiassa, kuten mongoleilla. Myös Skotlannin klaaneilla on ollut samankaltaisia sisäisiä arvojärjestyksiä.

## Lähteet

## Aiheesta muualla
RPM

**RPM** tarkoittaa seuraavia asioita:

* kierrosta minuutissa, RPM tai rpm, englannin sanoista *revolutions per minute*, kierrosnopeuden yksikkö, jota merkitään myös "1/min" tai "r/min"
* patruunaa minuutissa, RPM, englannin sanoista *rounds per minute*, tuliaseiden laukaisunopeuden yksikkö
* *revenue passenger miles*, ”maksavien matkustajien lentomailimäärä”, tapa mitata lentoyhtiöiden suuruutta
* RPM Package Manager, eräissä Linux-jakeluissa käytetty paketinhallintajärjestelmä
** RPM, RPM-ohjelmiston käyttämä pakettitiedostomuoto
* RPM, Rassemblement pour le Mali, poliittinen puolue Malissa
* tuotto per 1000 näyttökertaa, RPM, englannin sanoista *revenue per 1,000 impressions*, internet-mainonnassa käytetty termi kuvaamaan mainoksen tuottoa sivuston ylläpitäjän näkökulmasta
* RPM, musiikkilehti
Star Wars (täsmennyssivu)

**Star Wars** voi tarkoittaa ainakin seuraavia:

* Strategic Defense Initiative, Yhdysvaltain 1980-luvulla kaavailema avaruusasejärjestelmä
* *[[Tähtien sota]]* -elokuvien sarja sekä eräät siihen liittyvät tuotteet:
** *[[Tähtien sota (alkuperäinen elokuva)|Tähtien sota]]* (*Star Wars*), sarjan aloittanut elokuva vuodelta 1977; uudelleenjulkaisuna nimellä *Tähtien sota: Episodi IV – Uusi toivo*
** *[[Star Wars (kolikkopeli)|Star Wars]]*, ensimmäisen *Tähtien sota* -elokuvan pohjalta tehty kolikkopeli vuodelta 1982
** *[[Star Wars (konsolipeli)|Star Wars]]*, elokuvasarjan pohjalta tehty konsolipeli vuodelta 1988.
RTS

**RTS** tarkoittaa muun muassa seuraavia asioita:

* Radio Télévision Suisse, RTS, Sveitsin ranskankielinen radio- ja televisioyhtiö
* Radio-televizija Srbije, RTS, Serbian radio- ja televisioyhtiö
* Radiodiffusion Télévision Sénégalaise, RTS, Senegalin radio- ja televisioyhtiö
* Rakennustutkimus RTS Oy, suomalainen yritys
* Rakennustietosäätiö RTS, suomalainen säätiö
* Russian Trading System, RTS, venäläinen arvopaperipörssi
* Reclaim the Streets, RTS, kadunvaltausliike
* Reaaliaikainen strategiapeli, englannin sanoista *Real Time Strategy*, tietokonestrategiapelien lajityyppi
* RS-232-liitynnän *Request To Send*-signaali elektroniikassa
Guru Meditation

**Guru Meditation** on Amiga-tietokoneen virheilmoitustyypin nimi. Virheen alkuperäinen teksti oli muotoilultaan melko mystinen, eikä juuri auttanut käyttäjää virheen syyn määrittämisessä. Guru meditationissa tietokoneen power-ledi alkoi vilkkua hitaaseen tahtiin ja ruudun ylälaitaan ilmestyi mustalle pohjalle vilkkuva punainen laatikko, jossa oli esimerkiksi teksti:
:*Software failure. Press left mouse button to continue. Guru Meditation #010000C.000FE800*
Virheilmoitusta on kutsuttu myös Intian matkaksi. Hiiren napin painalluksen jälkeen tietokone nollautui.

Virheilmoitusta on kahta muotoa:
* `#0000000x.yyyyyyyy`, suorittimen havaitseman virheen tapauksessa
* `#aabbcccc.dddddddd`, ohjelmistotason virheen tapauksessa

Suorittimen havaitsessa virheen ensimmäinen puoli on Motorola 68000 -suorittimen antama vikakoodi.
Jälkimmäinen puoli on aina virheen havaitsemispaikan osoite, ei sen aiheuttajan (joka voi olla vaikea selvittää).

Eräissä tapauksissa koodi voi olla `48454C50`, mikä tarkoittaa "HELP" ASCII-merkistössä (48=H, 45=E, 4C=L, 50=P).

Virhetyyppejä:
* 80000003 Address Error
* 80000004 Illegal Instruction
* 80000005 Division by Zero
* 81000005 Corrupted memory list

Termiä *Guru Meditation* käytetään myös useissa ohjelmistoissa vikatilanteen tapauksessa, esimerkiksi Virtualbox.

## Katso myös
* BSoD
* Kernel panic

## Aiheesta muualla
* A guide to Guru Meditation Error Codes  

## Lähteet
Kierrostaajuus

**Kierrostaajuus** eli **pyörähdystaajuus** eli **pyörimisnopeus**, joskus myös kierrosnopeus tai kierrosluku (tunnus *n*) on suure, joka ilmoittaa, montako kierrosta jokin kappale pyörähtää akselinsa ympäri aikayksikössä. Tasaisessa pyörimis­liikkeessä pyörähdystaajuus on samalla pyörähdysajan käänteisluku.

Samantapainen suure on kulmanopeus, mutta se kertoo kierroksien sijaan kulmamuutoksen aikaa kohti. Pyörivässä liikkeessä kulmanopeus saadaan kertomalla kierrostaajuus 2 π:llä.

SI-järjestelmässä pyörimis­nopeuden yksikkönä on kierros sekunnissa (*s<sup>−1</sup>* tai *r/s*). Vaihtoehtoisesti yksikkönä voi olla kierros minuutissa (*min<sup>−1</sup>* tai *r/min*), josta esimerkiksi moottoreiden käyntinopeutta kuvattaessa käytetään usein lyhennettä RPM (englanniksi *rotations per minute* tai *revolutions per minute*).

## Lähteet
Kierrosluku

**Kierrosluku** voi tarkoittaa ainakin seuraavia asioita:

* kierrosluku, matematiikassa kokonaisluku, joka kertoo kuinka monesti suljettu käyrä kiertää pisteen vastapäivään
* kierrosluku eli pyörimisnopeus, kierrostaajuus tai joskus kierrosnopeus
Portti

**Portti** tarkoittaa seuraavia asioita:

* portti, läpikulkuna käytetty aukko tai aukon edessä oleva liikkuva osa.
* portti, transistorin terminaali, joka kytkettynä päästää virran transistorin läpi, elektroniikan käsite.
* looginen portti, transistoreista rakennettu looginen rakenneosa, johon piirin toiminta perustuu, digitaalitekniikan käsite
* portti, tietoliikenneprotokollien käyttämä päätepiste
*Järvi-Suomen Portti, lihatuottajien osuuskunta.
*HKScanin tuotemerkki "Portti"
*Portti, Tampereen Science Fiction Seura ry:n julkaisu.
*Portti, Marvelin sarjakuvissa esiintyvä hahmo.
*Korkea portti, lyhyemmin Portti, virastotalo Istanbulissa ja sen pihalle johtava portti; myös kuvaannollisesti: Osmanien valtakunta tai sen hallitus.
*Arkistojen Portti, arkistolaitoksen aineistojen käyttäjäympäristö.
Ruotsi-Suomi

**Ruotsi-Suomi** () on termi, joka on kehitetty Suomen historiankirjoituksessa jälkikäteen kuvaamaan sitä valtakuntaa, johon kuuluivat pääosa nykyisestä Ruotsista sekä ainakin pääosa nykyisestä Suomesta viimeistään 1200-luvulta vuoteen 1808. Historiallisen epätarkkuutensa vuoksi tätä 1920-luvulla syntynyttä termiä käytetään nykyisin enää vain harvoin. Termin käytön voidaan katsoa päättyneen noin 1990-luvun puolivälissä.

## Käsitteen käytöstä
Ruotsin ja Suomen yhteisen historian aikaa tutkivan professori Petri Karosen mukaan Ruotsi-Suomea ei ole varsinaisesti koskaan ollut olemassa ja suomalaiset tutkijat ovat olleet asiasta aina yksimielisiä. Osmo Jussilan tutkimuksen mukaan käsitteen *Ruotsi-Suomi* käyttöönotto liittyy Suomen itsenäistymisen jälkeiseen Ahvenanmaan kysymykseen, jossa Suomi ja Ruotsi kiistelivät saarten omistuksesta. Ruotsi pyrki tällöin osoittamaan myös historian avulla saarten kuuluvan Ruotsille sillä perusteella, että käsite *Suomi* oli vain maantieteellinen. Suomalaisten puolesta Carl von Bonsdorff todisti monin historiallisin esimerkein, miten Suomi-sanaa oli käytetty myös aktiivisesti toimivana yhteisönä. Samasta syystä historioitsija E. G. Palmén otti teoksessaan *Oma maa* vuonna 1920 käyttöön termin Ruotsi-Suomi.

Ruotsi-Suomi ei ollut kahden valtakunnan yhteenliittymä samaan tapaan kuin Tanskan ja Norjan muodostama Tanska-Norjan personaaliunioni, vaan kyseessä oli yhtenäinen Ruotsin valtakunta. Myöhemmän Suomen valtion alue kuului tähän valtakuntaan sen itäisenä osana. Alueella sijaitsivat kahdeksan nykyisen Suomen historiallista maakuntaa, joiden tilalle tuli 1600-luvulla viisi nykyisen Suomen alueella sijainnutta lääniä. Samaan aikaan maakuntia ja läänejä oli myös Ruotsissa ja osa niistä ulottui kummankin nykyisen valtion alueelle.

1500-luvulta lähtien käytettiin lähinnä muodollisessa merkityksessä käsitettä *Suomen suuriruhtinaskunta* lähinnä siksi, että Ruotsin kuninkaan arvonimiin oli lisätty ”Suomen suuriruhtinas”, jolla tarkoitettiin vielä keskiaikana ainoastaan Varsinais-Suomea. Suomi-niminen yhtenäinen hallintoalue muodostettiin vasta sen jälkeen, kun Ruotsi joutui luovuttamaan Suomen alueen Venäjälle Suomen sodan tuloksena Haminan rauhassa vuonna 1809 ja perustettiin autonominen Suomen suuriruhtinaskunta.

Joskus Suomen ja Ruotsin välille tosin tehtiin käsitteellinen ero jo Ruotsin vallan aikana: esimerkiksi 1500-luvun asiakirjoissa Kustaa Vaasa käytti usein mainintaa ”*Ruotsin ja Suomen kaupungeille*” tai toisinaan pelkkää muotoa ”*Ruotsin kaupungeille*”. Asiakirjoissa esiintyy myös erikseen maininta ”*Suomen kaupungeille*”. Käsite ”Suomi” tosin sisälsi silloisessa yhteydessä useimmiten vain Varsinais-Suomen ja Satakunnan, ei esimerkiksi Hämettä tai Karjalaa. Toisinaan Suomea nimitetään jo keskiajan asiakirjoissa Itämaaksi.

## Katso myös
*Ruotsin historialliset pääalueet
*Ruotsin vallan aika Suomessa
*Varsinainen Ruotsi
*Ruotsi-Norja
*Tanska-Norja

## Lähteet
* 

### Viitteet

## Aiheesta muualla
*
* 
*
BSoD

**BSoD** (**Blue Screen of Death**, suom. *sininen kuolemanruutu;* virallisesti vain *blue screen/Stop error*, aiemmin *fatal exception*) on Microsoft Windows -käyttöjärjestelmän virheilmoitusruutu, joka näytetään, kun järjestelmä kohtaa sellaisen virheen, josta se ei voi palautua. BSoD tunnetaan myös puhekielessä termeillä *sininen ruutu* tai *blue screen*.

Tietokoneen voi uudelleenkäynnistää sinisestä ruudusta painamalla Control+Alt+Deleteä yhtä aikaa. Windows XP:ssä ja uudemmissa käyttöjärjestelmäversioissa BSoD johtaa yleensä myös automaattiseen uudelleenkäynnistykseen, kun taas 3.1, 95, 98 ja Me:ssä piti painaa näppäimiä itse, jotta tietokone käynnistyi uudelleen.

## Syyt

Virheilmoitusruudun voi aiheuttaa esimerkiksi:
* järjestelmätiedosto, joka ei avaudu
* kiintolevyssä tai muussa komponentissa oleva fyysinen vika
* tietokoneen tuuletusaukot tukkiva pöly, joka aiheuttaa ylikuumenemista
* jossain laiteohjaimessa oleva vika

BSoD aiheutetaan Windows NT -ytimen funktiolla KeBugCheckEx.

## Muita sinisiä ruutuja

Microsoftin kotikäyttöjärjestelmissä, kuten Windows 95:ssä, 98:ssa ja Me:ssä oli myös toinen samantyyppinen virheruutu, jonka laukaisi virtuaalisen laiteajurin VxD:n virhe; sellaisen ruudun jälkeen tietokone voi kuitenkin jatkaa toimintaansa. 3.1:ssä saattoi tulla virheruutu, jos painoi  yhtä aikaa, mutta tietokone pystyi jatkamaan toimintaansa.

## Punainen ruutu

Punainen kuolemanruutu (RSoD) on käynnistysvirhe, joka saattaa tulla jos tietokoneen käynnistyksessä on ongelma.

## Katso myös

* Kernel panic
* Guru Meditation

## Lähteet

## Aiheesta muualla

* Blue Screen of Death… the very unofficial website
Tietojenkäsittelyteoria

**Tietojenkäsittelyteoria** kehittää ja soveltaa matemaattisia menetelmiä tietojenkäsittelytehtävien systemaattiseen mallintamiseen, analysointiin ja ratkaisuun. Tietojenkäsittelyteoreettisilla menetelmillä on keskeinen asema esimerkiksi ohjelmointikielten ja niiden kääntäjien kehittämisessä, ohjelmistojärjestelmien suunnittelutekniikoissa, rinnakkaisten tietokonearkkitehtuurien suunnittelussa, kryptografiassa, tietoliikenneverkkojen reititysalgoritmeissa ja protokollissa sekä VLSI-suunnittelussa. 

Klassisia tietojenkäsittelyteorian osa-alueita ovat mm. formaalit kielet ja kieliopit, algoritmiteoria ja laskettavuus, automaattiteoria, sanojen kombinatoriikka, formaalit menetelmät, rinnakkaislaskennan mallittaminen ja verifiointi sekä laskennallinen logiikka.
## Lähteet
* 
*
Roland Corporation

**Roland Corporation** on japanilainen elektronisten soitinten valmistaja. Se perustettiin vuonna 1972 Osakassa Japanissa.

## Yhtiön tuotteita
* Juno-106-syntetisaattori
* TB-303-syntetisaattori 
* TR-808-rumpukone
* TR-909-rumpukone
* FP8-keikkapiano, jota valmistettiin punaisena, valkoisena ja mustana.
* HP-Sarja, joka sisältää 18 pianoa
* Roland Microcube, COSM-vahvistinmallinnusta käyttävä sähkökitaravahvistin
* Roland V-Drums (TD-sarja), sähkörumpusettejä
* Roland V-Accordion, sähköharmonikka
* Roland Cube 20XL,40XL ja 80XL kitaravahvistintimet
* Roland Fantom G8-syntetisaattori

## Lähteet

## Aiheesta muualla

* Viralliset kotisivut
* Suomenkieliset kotisivut
Roland TR-909

**TR-909** on Rolandin vuonna 1983 julkaisema osin analoginen, osin sample-pohjainen rumpukone. Sen suunnitteli Tadao Kikumoto, ja se oli tarkoitettu muusikoille apuvälineeksi soittoharjoitteluun. Kuitenkin sen tuottamat rumpuäänet ovat jokseenkin kaukana aidoista, joten muusikot hylkäsivät laitteen nopeasti. Nykyiseen suosioon laitteen nostivat 1980-luvun lopulla tekno- ja housemuusikot, jotka ihastuivat laitteen tuottamiin ääniin ja ohjelmoitavuuteen.

## Katso myös
* Roland TB-303
* Roland TR-808

## Lähteet

## Aiheesta muualla
Sysop

**Sysop** (engl. *System Operator*) on BBS-järjestelmän ylläpitäjä. Sysop on purkkinsa valvoja. Useimmiten purkki on oma ja henkilökohtaisella tietokoneella. Järjestelmässä ollut käyttäjä pystyi yleensä kutsumaan sysoppia reaaliaikaiseen chat-keskusteluun.

Joissakin BBS-ohjelmistoissa cosysop on tarkoitettu sysopin apulaiseksi hieman vähemmin oikeuksin.

Sysopin tehtäviin kuuluu järjestelmän (niin laitteiston kuin ohjelmiston) ylläpito. Laitteiston hallinnan ongelmakenttiä ovat laiterikot, kuten dial-up-modeemien rikkoontumiset (esimerkiksi salaman vaikutuksesta) ja kiintolevyjen rikkoutumiset. Ohjelmistopuolen ylläpidon suurimpia tehtäviä on uusien BBS-ohjelmistoversioiden asentaminen.

Käyttäjänhallinta on yksinkertaisimmillaan uusien käyttäjien hyväksymisestä aina monitahoisiin sosiaalisiin suhteisiin painottuvaa hallintaa. Sysop valvoo omaa purkkiaan, hyväksyy uusia käyttäjiä sekä epää tai laskee huonosti käyttäytyvien käyttäjien oikeustasoa.

Sysopin tehtäviin kuuluu myös tiedostojen lisäys ja poisto tiedostoalueilta, jos tehtävää ei ole delegoitu muille. BBS:n tiedotteiden eli bulletiinien ylläpito kuuluu myös Sysopille.
Mb

**Mb** tarkoittaa seuraavia:

## Tiede ja teknologia
* 
* megabitti, tunnus Mb, englannin sanasta *megabit*, tallennuskapasiteetin yksikkö
* megatavu, tunnus MB, englannin sanasta *megabyte*, tallennuskapasiteetin yksikkö
* 
* 

Aihepiiriin liittyy myös seuraava:
* MB-statistiikka, todennäköisyysjakauma, jota käytetään kuvaamaan fysiikan ja kemian tilastollisia ilmiöitä.

## Muut
* 
* Manitoba, postilyhenne MB, Kanadan provinssi
* Mercedes-Benz, MB, automerkki
* Mikrobitti (aiemmin MB sekä MikroBitti), suomalainen tietotekniikkalehti
* Mine Bombers, MB, MS-DOS-pohjainen suomalainen kaivostaistelupeli

## Lähteet
Tavujärjestys

**Tavujärjestys** (, myös ) tietokoneessa tarkoittaa sitä, missä järjestyksessä tietokoneen suoritin käsittelee suurempia kuin yhden tavun pituisia kokonaisuuksia.

Esimerkiksi neljästä 8-bittisestä tavusta muodostuva 32-bittinen sana voidaan tallentaa tietokoneen muistiin useilla eri tavoilla. Asian havainnollistamiseksi eri tavuihin kuuluvat bitit on tässä merkitty kirjaimin A–D, joista *A* edustaa suurinta eli *eniten merkitsevää* tavua.

## Historia
Unix-käyttöjärjestelmä siirrettiin PDP-11-tietokoneilta IBM Series 1 -minitietokoneille. Sananpituus oli molemmissa sama, mutta tavut vaihtoivat paikkaansa. Käyttöjärjestelmän käynnistyttyä se ilmoitti olevansa NUXI, jonka vuoksi ongelmaa on kutsuttu myös *NUXI-ongelmaksi*.

Intel 8008-suorittimen tavujärjestys oli *little endian* eli vähemmän merkityksellinen tavu oli ensin: syynä tähän oli `JUMP`-käskyn muoto yhteensopivana Datapoint 2200:n kanssa. Tämä on vaikuttanut myöhempään x86-arkkitehtuuriin.

Danny Cohen tunnustetaan termien *big endian* ja *little endian* esittämisestä artikkelissaan *On Holy Wars and a Plea for Peace*.

## Big endian

*Big endian* -muodossa (*laskeva tavujärjestys*) sanan merkitsevimmät tavut tallentuvat ensin eli alempiin muistiosoitteisiin:
: AAAAAAAABBBBBBBBCCCCCCCCDDDDDDDD
Tämä vastaa tavallisesti käytettyjä lukujärjestelmiä, joissa suurin eli merkitsevin arvo ilmoitetaan ensimmäiseksi (esimerkiksi luvussa 256 numero 2 edustaa satoja, joten se on merkitsevämpi kuin kymmeniä edustava numero 5, joka puolestaan merkitsee enemmän kuin ykkösiä edustava numero 6). Tätä tavujärjestystä käyttävät monien tietokonevalmistajien suorittimet, ja se on myös Internetissä käytettävän IP-protokollan otsikkotiedoissa käytetty tavujärjestys ().

## Little endian

*Little endian* -muodossa (*nouseva tavujärjestys*) sanan vähiten merkitsevät tavut tallentuvat ensin:
: DDDDDDDDCCCCCCCCBBBBBBBBAAAAAAAA
Tämän voi rinnastaa tyypilliseen suomalaiseen tapaan esittää päivämäärät järjestyksessä, jossa ensin ilmoitetaan päivä, sitten kuukausi ja lopulta vuosiluku. Tällaista tavujärjestystä käyttävät Intelin suorittimet, PDP-11, VAX ja useat sulautetut järjestelmät.

Tavujärjestys on oleellista tietää käsiteltäessä binaarimuodossa olevia tiedostoja. Unicoden myötä sama tarve on tullut esiin myös tekstitiedostoissa.

## Bi-endian
*Bi-endian* suoritin voi toimia kummassakin tilassa. Tietyissä suorittimissa tämä on mahdollista asettaa suorittimen *resetoinnin* yhteydessä. Esimerkki *bi-endian*-suorittimesta on ARM.

ISO 9660 -tiedostojärjestelmässä useampitavuiset arvot ovat tallennettu kummassakin (little, big) tavujärjestyksessä, joten sitä voi kutsua myös *bi-endian*-tavujärjestykseksi.

## Middle-endian
*Middle-endian* on yleistermi muille vaihtoehdoille. Esimerkiksi PDP-11:n ohjelmakääntäjä tallentaa 32-bittiset arvot vaihtamalla 16-bittisten puoliskojen järjestystä ennakoidusta little-endian muodosta. Tälle on myös nimitys *PDP-endian*. Esimerkiksi jos little- ja big-endian muodoissa "DCBA" ja "ABCD" ovat normaaleja, PDP-muodossa arvo olisi "BADC".

## Lähteet

## Aiheesta muualla
MBnet

**MBnet** oli MikroBitti-tietokonelehden lukijoilleen tarjoama sähköinen viestintäjärjestelmä. Kyseessä oli alkuvaiheessa lankapuhelinmodeemilla käytettävä BBS-järjestelmä eli purkki. Se oli aikoinaan maailman suurin purkki ja myös ainoa purkki, jolla oli hallussaan tuhannen linjan (*node*) lisenssi PCBoard-ohjelmistoon. MBnet-purkissa oli laajimmillaan 250 nodea eli linjaa.

Sittemmin MBnet-nimitystä käytettiin lähinnä Mikrobitin WWW-sivustosta.

## MBnetin BBS-järjestelmä

* 1994 – Avaaminen 20 puhelinlinjalla (ns. nodella)
* 1996 – Käyttäjille alettiin tarjota sähköpostipalvelua
* 2002 – Purkin lakkauttaminen

1990-luvun puolivälissä MBnetiin ladattiin hurjia määriä kotimaisia shareware- ja ilmaispelejä. Jukka O. Kauppinen toimitti MikroBitti-lehden MBnet-pelipalstaa, jossa palkittiin *kuukauden kotimainen* -maininnalla parhaat suomipelit. Suomi-indie-pelejä levitettiin lähinnä vain Suomessa, eikä niitä usein löytynyt suurimmiltakaan PD/Shareware-pelejä levittäviltä kansainvälisiltä sivustoilta.

MBnetin BBS-järjestelmä avattiin 1.12.1994 ja suljettiin 6.6.2002 kello 23.09.

## WWW-pohjainen MBnet

Vuoden 2007 alussa uudistettu MBnet sisälsi IT-maailmaan liittyviä uutisia, tietoa MikroBitti-lehdestä, "nettijatkoja" lehden artikkeleihin sekä artikkeleita PDF-versioina MikroBitin tilaajille, jotka olivat rekisteröityneet sivuston käyttäjiksi. Sivustolla ilmestyi myös NET.NYT-blogi, joka käsitteli yleensä tietokonemaailman sen hetkisiä kuumia keskustelunaiheita. Rekisteröityneet voivat myös kommentoida näitä blogeja. Etusivulla julkaistiin päivittäin vaihtuvat päivän peli, päivän ohjelma, päivän linkki sekä päivän kysymys.

Lehden tilaajilla oli myös pääsy Apaja-osioille, jossa oli lukematon kokoelma ohjelmia, pelejä sekä muita tiedostoja. Ajuriapaja, jossa oli suuri kokoelma laiteajureita, oli avoin myös muille sivuston käyttäjille. Apaja toimi vuosina 2002&ndash;2010.

Sivusto tarjosi lisäksi kaikille avoimen hintaseurannan, joka kattoi lähes kaikenlaiset tietokonekomponentit ja -ohjelmistot sekä oheislaitteet. Hintaseurannan hintatiedot tulivat Suomen tietotekniikkaliikkeistä ja nettikaupoista. Hintaseurannassa pystyi myös kokoamaan oman tietokonepaketin haluamistaan osista. Lisäksi hintaseurannassa oli keskustelualue tilaajille, jotka halusivat kommentteja ostosuunnitelmistaan tai muista tietotekniikkaan liittyvistä asioista.

Lehden tilaajat pystyivät myös myymään omia tietokoneita, komponentteja ja ohjelmistoja MBnetin Bittipörssi-sivustolla. Bittipörssi on sittemmin lopetettu.

Tilaajat saivat lisäksi paikan neljälle kotisivulle, ja niitä olikin valtava määrä MBnetin palvelimilla. Lisäksi tilaajat saivat mbnet.fi-päätteisen sähköpostin käyttöönsä.

WWW-pohjaisen MBnetin jäljellä olleet palvelut suljettiin 13.10.2022. Mikrobitti-lehdellä on nykyisin erillinen WWW-sivusto osoitteessa mikrobitti.fi.

## Katso myös
* PCBoard
* Modeemi

## Lähteet

## Aiheesta muualla
* http://www.mbnet.fi
* Bittivuoto.net: MBnetin entisen sysopin Jouni Heikniemen haastattelu Assembly 2002:ssa (03.08.2002, historiaa, archive.org)
* MBnet net.nyt: Onnea, 10-vuotias MBnet!  (3.12.2004)
GRE

**Generic Routing Encapsulation (GRE)** on Ciscon kehittämä IP-tunnelointiprotokolla. Sen sisällä tunneloidaan tavallisesti VPN-yhteyksiä ja aivan tavallisia IP-paketteja, mutta se osaa siirtää myös multicast- ja IPv6-liikennettä.
Protokolla sinällään on hyvä hyötysuhteeltaan ja monet sitä käyttävät toteutukset ovat nopeita ja tehokkaita. Protokollan tuki on kuitenkin edelleen monissa laitteissa keskeneräinen. Tämän takia GRE:tä käyttävät VPN-sovellukset saattavat toisinaan käyttäytyä verkosta riippuen hyvinkin ennalta-arvaamattomilla tavoilla. Yleisin ongelma on yhteyksien jumittuminen, jolloin VPN-palvelin tai asiakkaan ja palvelimen välissä oleva palomuuri voivat lakata sallimasta uusia yhteyksiä. Tällaiset virhetilanteet ovat hyvin kiusallisia ja ylläpitäjän on lähes mahdotonta havaita niitä, saati sitten korjata.

## Standardeja
*  *Generic Routing Encapsulation (GRE)* (informatiivinen)
*  *Generic Routing Encapsulation over IPv4 networks* (informatiivinen)
*  *Point to Point Tunneling Protocol* (informatiivinen)
*  *Generic Routing Encapsulation (GRE)* (ehdotettu standardi, päivitetty :ssä)
*  *Key and Sequence Number Extensions to GRE* (ehdotettu standardi)

## Katso myös
*VPN
*IP-tunnelointi
QoS

**QoS** () on termi, jolla tarkoitetaan tietoliikenteen luokittelua ja priorisointia. Priorisoinnin perusteella osaa liikenteestä voidaan hidastaa tai jopa pudottaa kokonaan pois, mikäli linjojen välityskyky ei riitä. Liikennettä voidaan priorisoida sovellusten, käyttäjien tai käytettyjen tietokoneiden perusteella.

QoS-tekniikoita on kahdenlaisia. Luokittelutekniikat keskittyvät QoS-tiedon jakamiseen ja liikenteen luokitteluun, kun taas suodintekniikat ovat erilaisia algoritmeja itse reitittimissä, jotka toteuttavat itse suodatusta ja priorisointia.

QoS-termiä käytetään kaikessa tietoliikenteessä, mutta seuraava koskee TCP/IP-protokollia.

## Luokittelutekniikat

Nykyisen Internet-protokollan kanssa käytetään DiffServiä eli eriytettyjä palveluita, jossa liikenteeseen kiinnitetään prioriteettilappu. Aktiivisempi vaihtoehto on IntServ, yhdistetyt palvelut, jossa erillisellä kontrolliprotokollalla varataan kaistanleveyttä.

## Suotimet

* Luokkapohjainen jono - CBQ, *Class Based Queue*
*Stokastinen reiluussääntö - SFQ, *Stochastic Fairness Queueing*
* Pääsylippukorisuodin - TBF, *Token Bucket Filter*
** Hitain
* Satunnainen varhaistunnistus - RED, *Random Early Detect*
** Älykäs (WRED, osaa pudottaa esim. TOS-kentän mukaan paketteja pois)
** Lähetys alkaa hitaana ja kiihtyy koko ajan ACK-vastauksien latenssin rajoittamana.
** Kun kaista täyttyy, RED alkaa pudottaa paketteja, mikä ilmoittaa TCP/IP:lle, että linkki ei kestä enempää kuormaa ja nopeutta tulisi hidastaa.
* Sisääntulon qdisc-sääntö - *Ingress policer qdisc*
* DSMARK
* PRI0
** Alempien luokkien paketteja ei lähetetä ennen kuin ylempien luokkien pakettijonot ovat täysin tyhjiä.

## Esimerkki
# Kaikki UDP-protokollaa käyttävät paketit lähetetään ja vastaanotetaan ensin.
# Kaikki C-verkosta tulevien paketit.
# Seuraavaksi kaistaa saavat TCP-porttiin 6667 tulevat paketit.

## Ohjelmistoja
* Linux
** **tc** (traffic control) 
** tcng (tc next generation)
** **trick**
** **trickled**
** The Wonder Shaper
* Windows
** NetLimiter
* BSD
** **altq**

## Katso myös
* TCP/IP
* TCP
* UDP
* MTU
* VoIP over WLAN

## Lähteitä
* Linux-verkot s. 686–
Cisco Systems

**Cisco Systems** on reitittimiä, kytkimiä ja muita verkkolaitteita valmistava tietoliikenne- ja elektroniikkateollisuusyritys. On arvioitu, että jopa 80 % kaikesta Internetin liikenteestä kulkee Ciscon valmistamien reitittimien kautta.

Ciscon reitittimissä käytetään Internetwork Operating System (IOS) -käyttöjärjestelmää, joka on eri kuin Applen mobiililaitteisiin suunnattu iOS-käyttöjärjestelmä.

Vuonna 2010 Apple lisensoi Ciscolta oikeudet iOS-tavaramerkkiin, joka nykyään tarkoittaa käyttöjärjestelmää iPhone-puhelimille, iPad-laitteille ja iPod touch -multimediasoittimille. Vuonna 2007 Cisco haastoi Applen oikeuteen iPhone-tavaramerkistä, jonka Cisco oli aiemmin rekisteröinyt IP-puhelimiinsa.

NX-OS (ent. SAN-OS) on Ciscon käyttöjärjestelmä Fibre Channel SAN -tuotteisiin.

Cisco sai nimensä San Franciscon kaupungista. Yrityksen perustivat Len Bosack ja Sandy Lerner vuonna 1984.

Yrityksestä ja sen historiasta on tehty dokumenttielokuva *[[Something Ventured]]*, joka julkaistiin vuonna 2011.

## Sertifikaatit
Cisco tarjoaa ammattilaisille verkko-alan sertifikaatteja. Näitä ovat:

* CCNA (Cisco Certified Network Associate)
* CCNP (Cisco Certified Network Professional)
* CCDA (Cisco Certified Design Associate)
* CCDP (Cisco Certified Design Professional)
* CCIP (Cisco Certified Internetwork Professional)
* CCSP (Cisco Certified Security Professional)
* CCIE (Cisco Certified Internetwork Expert)

## Lähteet

## Aiheesta muualla
IRCQuotes

**IRCQuotes** eli IRC-sitaatit on bash.orgin suomenkielinen vastine. Sivustolle kerätään IRCistä lainattuja humoristisia keskustelunpätkiä, joita sivuston käyttäjät voivat lukea ja äänestää. Sisältö kattaa myös urbaaneja legendoja, joiden todenmukaisuutta on vaikea todentaa.

## Tekninen tausta
Ylläpitäjänä toimii Santeri ”Santzes” Tarvainen. Sivustolla on noin 2,5 miljoonaa sivulatausta kuussa. Rekisteröityneitä käyttäjiä on yli 35 000 ja hyväksyttyjä lainauksia yli 12 000 (heinäkuussa 2015). Sivusto on toteutettu PHP:llä MySQL-tietokantaa käyttäen.

## Sitaatin kiertokulku
* Uuden sitaatin arvostelee neljä moderaattoria.
* Sitaatti hyväksytään kaikkien nähtäville, jos sillä neljän moderaattorin tarkistuksen jälkeen on vähintään 2 plus-pistettä, eli jos vähintään kolme moderaattoria on antanut sille hyväksyntänsä.
* Jos kaikki antoivat sitaatille miinuspisteen, niin sitaatti poistuu kaikkien näkyvistä. Muulloin sitaatti näkyy erillisessä hylätyt-osiossa.
* Moderaattorit voivat tarpeen vaatiessa (asiaton, rasistinen yms. sisältö) muokata sitaatin sisältöä, siirtää sen hylättyjen listalle tai poistaa sen kokonaan.

## Aiheesta muualla
* IRCQuotesin kotisivut
* IRCQuotesin lista moderaattoreista ja jäsenistä
* Bash.org, IRCQuotesin innoittanut yhdysvaltalainen sivusto  
* Ruotsin bash.org
Vanha kirkko (Helsinki)

**Helsingin vanha kirkko** () on Helsingin kantakaupungin vanhin kirkko. Se on vihitty käyttöön 17. joulukuuta 1826, ja sen on suunnitellut Carl Ludvig Engel.

## Historia
Vanha kirkko oli alun perin tarkoitettu vain väliaikaiseksi ratkaisuksi Ulrika Eleonoran kirkon saadessa purkutuomion Senaatintorin tieltä. Vanhaan kirkkoon siirrettiin Ulrika Eleonoran kirkosta muun muassa kattokruunu ja penkkejä; Vanhan kirkon nykyinen saarnastuoli on vielä tuota perua. Helsingin tuomiokirkko oli jo rakenteilla, mutta valmistui vasta 1852. Väliaikaisuuden vuoksi Vanha kirkko rakennettiin puusta eikä sinne hankittu edes kelloja. Myöhemmin kirkonkelloja korvaamaan on hankittu sähköinen kellolaite. Engelin piirrustuksissa kirkko oli nimetty ”Helsingin väliaikaiseksi kirkoksi”. Nimi ”Vanha kirkko” yleistyi käytössä 1860-luvulla.

Alttaritauluna kirkossa on Robert Wilhelm Ekmanin *Jeesus siunaa lapsia*. Heleävärinen teos oli alkujaan tarkoitettu tuomiokirkon alttaritauluksi, mutta keisari Nikolai I piti sitä liian lempeänä ja lahjoitti tuomiokirkkoon synkän *Kristuksen ristiltäoton*.

Vanhaa kirkkoa ympäröi Vanha kirkkopuisto, joka oli entinen hautausmaa ja sellaisena käytössä jo kauan ennen Vanhaa kirkkoa. Sitä kutsutaan joskus myös ”ruttopuistoksi”, koska hautausmaalle haudattiin runsaasti isovihan aikana vuonna 1710 Helsinkiä koetelleen ruton uhreja. Hautauksia puistoon ei ole tehty sitten vuoden 1919, ja nykyisin puisto on lähes yksinomaan virkistyskäytössä ja läpikulkutilana. Kirkko sijaitsee puiston pohjoisreunassa Lönnrotinkadun varrella. Puistoon johtaa Bulevardilta Engelin suunnittelema portti, josta alkaa kirkolle johtava leveä ja suora puistokäytävä. Sen päästä johtaa kirkkoon kuitenkin vain sivuovi, sillä kuten useimmissa muissakin vanhoissa kirkoissa, Vanhassa kirkossakin on pääovi länsipäässä ja alttari itäpäässä.

Vanha kirkko oli pitkään koko Helsingin vanhin kirkko, kunnes vuonna 2009 osa Sipoota liitettiin osaksi Helsinkiä ja samalla Östersundomin kirkko siirtyi Helsingin puolelle ”perien” näin Helsingin vanhimman kirkon tittelin.

Hautausmaan koilliskulmassa on kauppias Johan Sederholmin hautakappeli.

## Nykypäivä
Vanhassa kirkossa on noin 1&nbsp;200 istumapaikkaa. Se kuuluu Helsingin tuomiokirkkoseurakuntaan. Kirkossa vietetään messua sunnuntaisin klo 10.  

Vanha kirkko on erittäin suosittu kaste-, vihki- ja siunauskirkko. Vuonna 1998 kirkossa vietettiin silloisen pääministerin Paavo Lipposen toiset häät. Vanhassa kirkossa hautaan siunatuista henkilöistä kenties tunnetuimmat ovat valtioneuvokset K. A. Fagerholm ja Johannes Virolainen, pääministerinä, valtiovarainministerinä ja talvisodan aikaisena ulkoministerinä toiminut Väinö Tanner, arkkitehti Alvar Aalto, juoksun olympiavoittaja Paavo Nurmi sekä säveltäjät Erkki Melartin ja Aarre Merikanto.

## Lähteet

## Aiheesta muualla

*
*Vanhakirkko Virtual Helsinki -sivuilla 
*Vanha kirkko Helsingin seurakuntayhtymän sivuilla
* Heikki Klemetti : Helsingin vanha kirkko 100-vuotias, Suomen Kuvalehti, 04.12.1926, nro 49, s. 16, Kansalliskirjaston digitaaliset aineistot
Itseisarvo

**Itseisarvo** kuvaa matematiikassa luvun suuruutta riippumatta sen etumerkistä. 
## Reaaliluvun itseisarvo

Reaaliluvun **itseisarvo** on sen etäisyys lukusuoran nollasta riippumatta, onko luku positiivinen tai negatiivinen. Luvun a itseisarvoa merkitään |a|. Itseisarvon muodollinen määritelmä on
|a|=\begin{cases} a, & \mbox{jos }a \ge 0 \\ -a, & \mbox{jos }a 

Positiivisen reaaliluvun ja nollan itseisarvo on luku itse, negatiivisen reaaliluvun itseisarvo on luvun vastaluku eli luku kerrottuna luvulla −1. Esimerkiksi luvun kolme itseisarvo merkitään |3| ja se on 3. Miinus kahden itseisarvo puolestaan on kaksi, |-2| = 2. Helpoiten negatiivisen lukuarvon itseisarvon saa lasketuksi poistamalla miinusmerkin.

## Kompleksiluvun itseisarvo eli moduuli
Kompleksiluvun c = a + ib itseisarvo on
|c| = |a + ib| = \sqrt{a^2 + b^2}. Tämä on sama kuin kompleksilukua *c* kompleksitasolla vastaavan pisteen etäisyys origosta. Kompleksilukujen itseisarvoa kutsutaan myös moduuliksi. Itseisarvo voidaan yhtäpitävästi esittää myös muodossa |c| = \sqrt{c^**c} , missä *c** on luvun *c* kompleksikonjugaatti.

## Muita itseisarvoja
Vektorin itseisarvosta käytetään tavallisesti nimitystä normi ja se vastaa vektorin euklidista pituutta.  Tavallisen kolmiulotteisen vektorin **v** pituus on 

:|\mathbf{v}| = |a \mathbf{i} + b \mathbf{j} + c \mathbf{k}| = \sqrt{a^2 + b^2 + c^2}

Kvaternion itseisarvo määritellään analogisesti vektorien kanssa
:|q| = |a + ib + jc + kd| = \sqrt{a^2 + b^2 + c^2 + d^2}

## Itseisarvon ominaisuuksia
Itseisarvolle voidaan todeta pätevän seuraavat laskusäännöt. Olkoon a,b \in \mathbb{R}. Tällöin pätee

:\ |-a| = |a|
:\ |ab| = |a||b|
:\ |a^2| = |a||a| = |a|^2 = a^2
:\ |a| - |b| \le ||a| - |b|| \le |a \pm b| \le |a| + |b| (kolmioepäyhtälö)
:\left | \frac{a}{b} \right |=\frac

## Lähteet
*   pdf download

### Viitteet

## Kirjallisuutta
* 
*
Hietalahden kauppahalli

**Hietalahden kauppahalli** on Helsingissä Hietalahdentorin reunalla sijaitseva vanha kauppahalli, josta löytyy useita ravintoloita ja kahviloita. Kauppahalli toimii ravintola- ja kahvilakeskittymänä, jossa tarjolla on muun muassa japanilaisen, filippiiniläisen, portugalilaisen ja italialaisen keittiön tarjontaa sekä lounaalla että iltaisin.

Vaikka arkkitehti Selim A. Lindqvistin 1903 piirtämän rakennuksen uskottiin olleen alun perin venäläisten hevoskasarmi, on se toiminut kauppahallina alusta asti. Yhtenä kantakaupungin kauppahalleista se tunnettiin pitkään elintarvikkeistaan, mutta kun Hietalahdentori sai 1990-luvulla julkisuutta ulkomaalaisten turistien harjoittamasta alkoholin ja tupakan salakaupasta, vaikeutti tämä osaltaan myös hallin toimintaa. 

Vuosituhannen vaihteessa perinteinen hallikauppa lopetettiin, halli korjattiin ja sen sisustus entisöitiin. Joulukuussa 2001 halli avattiin niin kutsuttuna luomuhallina, jossa myytiin pääasiassa luomuelintarvikkeita. Tämä liikeidea ei kuitenkaan menestynyt, ja 2003 lopussa Suomen Taidekauppiaat ry:n ja Suomen Taide- ja Antiikkikauppiaiden Yhdistys STAY ry:n perustajajäsen Kauko Korpela vuokrasi Hietalahden kauppahallin keskihallin Helsingin kaupungilta. 1. joulukuuta 2003 alkaen Hietalahden Antiikki- ja Taidehalli keskittyi taide-, antiikki- ja keräilyesineiden kauppaan.

Syksyllä 2012 hallia alettiin muuttaa taas ruokahalliksi. Rakennus palautui alkuperäiseen tarkoitukseensa, kauppahalliksi 11. helmikuuta 2013. Tällöin kauppahalliin muutti parikymmentä kauppiasta Etelärannan Vanhan kauppahallin yli vuoden kestäneen remontin ajaksi. Vuodesta 2015 eteenpäin Hietalahden kauppahalli on profiloitunut erityisesti ravintola- ja kahvilakeskittymäksi.

## Lähteet

## Aiheesta muualla

*Hietalahden kauppahallin kotisivut
Hakualgoritmi

**Hakualgoritmilla** voidaan tarkoittaa mitä tahansa algoritmia, jolle kerrotaan ongelma ja joka etsii siihen vastauksen. Yleensä merkitys on suppeampi, ja haulla tarkoitetaan arvon etsimistä tietorakenteesta. Tällaiset hakualgoritmit ovat keskeisiä ohjelmoinnissa ja tietojenkäsittelytieteessä, ja niitä on hyvinkin monenlaisia käytettävästä tietorakenteesta riippuen.

Yksinkertaisin ja yleiskäyttöisin hakualgoritmi on peräkkäishaku, joka etsii etsii arvoa säiliöstä käymällä peräkkäin läpi jokaisen alkion. Se toimii jokaisessa tietorakenteessa, joka sallii alkioiden läpikäynnin ja yhtäsuuruusvertailun. Tyypillisesti sitä käytetään järjestämättömiin taulukoihin ja linkitettyihin listoihin.

Jos tietorakenteen alkioista tiedetään jotakin erityistä, algoritmi voi käyttää tätä tietoa hyväkseen. Suuruusjärjestyksessä olevaan taulukkoon puree puolitushaku eli binäärihaku (). Jos alkiot ovat vielä jakautuneet jokseenkin säännöllisesti, interpolaatiohaku () voi nopeuttaa hakua entisestään.

Puun läpikäyntialgoritmit liittyvät kiinteästi kyseisiin tietorakenteisiin. Alkeellisin esimerkki on binäärihakupuu, jossa jokaisessa solmussa on kaksi alipuuta: vasemmassa on vain solmua pienempiä alkioita ja oikeassa solmua suurempia alkioita. Tämä mahdollistaa nopean hakualgoritmin, jos puu on tasapainoinen.
* Binäärihakupuu
* Punamusta puu
* AVL-puu
* B-puu

Graafin eli verkon läpikäyntialgoritmit etsivät arvon lisäksi lyhimmän polun lähtösolmun ja etsittävään solmun välille. Ne ovat siis samalla polunhakualgoritmeja. Koska puutkin ovat verkkoja, niiden läpikäyntialgoritmeissa on paljon yhteistä.
* Syvyyssuuntainen läpikäynti eli syvyyshaku (, DFS)
* Leveyssuuntainen läpikäynti eli leveyshaku (, BFS)

## Katso myös
* Graafiteoria
* Hakurakenne
* Lajittelualgoritmi
* Tietorakenne
Puoliintumisaika

**Puoliintumisaika** on aika, jonka kuluessa puolet eksponentiaalista hajoamista noudattavasta aineesta on hajonnut, esim. radioaktiivisen aineen atomiytimistä on hajonnut toisiksi atomiytimiksi. Biokemiassa tai lääketieteessä puoliintumisajaksi nimitetään aikaa, jonka kuluessa puolet aineen molekyyleistä on hajonnut elimistössä ym. biologisessa systeemissä.

Joidenkin radioaktiivisten aineiden puoliintumisajat ovat sekunnin murto-osia, joidenkin taas miljardeja vuosia. Useimpien fissiotuotteiden puoliintumisajat ovat alle 100 vuotta, ja suurin osa läpitunkevaa säteilyä (gammasäteilyä) lähettävistä aineista häviää tuhannessa vuodessa. Esimerkiksi ydinenergian tuotannossa käytettävä uraanin isotooppi 235U puoliintuu noin 700 miljoonassa vuodessa. Vastaavasti fission tuloksena syntyvä Cesium-137 puoliintuu 30 vuodessa.

Aineen radioaktiivisuutta mitataan hajoamisten lukumäärällä aikayksikköä kohti. Yhden becquerelin aktiivisuus tarkoittaa yhtä hajoamista sekunnissa. Puoliintumisajan pituus ei kerro, kuinka vaarallista aine on. Käytännössä radioaktiivisuuden määrä ja haitallisuus riippuu tietysti myös säteilyn luonteesta. Efektiivinen puoliintumisaika on radioaktiivisen yhdisteen puoliintumisaika, joka huomio sekä radionuklidin fysikaalisen puoliintumisen että biologisen poistumisen elimistöstä. Biologinen puoliintumisaika eli eliminaation puoliintumisaika on aika, jossa yhdisteen määrä puoliintuu elimistössä eritystoiminnan vuoksi.

## Yhtälö

Merkitään radioaktiivisen aineen puoliintumisaikaa kirjaimella \ T ja aineen alkuperäistä määrää kirjaimella N_0\ . Tällöin ajan \ t kuluttua radioaktiivisen aineen määrä on 
:N\left(t\right)=N_0 \cdot \left(\frac{1}{2}\right)^{\frac{t}{T}}=N_0\cdot 2^{-\frac{t}{T}}

Hajoamisyhtälö voidaan ilmaista myös aineen hajoamisvakion \lambda avulla seuraavasti:

:N\left(t\right)=N_0 \cdot e^{-\lambda t}.

Aineen hajoamisvakion \lambda ja puoliintumisajan *T* välillä vallitsee yhteys

:{T} = \frac {\ln 2}{\lambda}.

Samoja yhtälöitä voidaan soveltaa, paitsi radioaktiiviseen hajoamiseen, myös muihin ilmiöhin, joissa jokin suure pienenee eksponentiaalisesti.

Yhtälöstä voidaan myös ratkaista puoliintumisaika T \ , jos tiedetään hajaantuvan aineen alkuperäinen määrä N_0\  sekä aineen määrä N_t\  hetkellä \ t

:\ T = t\ln(2)/\ln(N_0/N_t).

Radioaktiivisen atomiytimen keskimääräinen elinikä \tau on 
:\ \tau = T/\ln(2) = 1/\lambda.

## Katso myös
* Eliminaation puoliintumisaika
* Eksponentiaalinen hajoaminen

## Lähteet

## Aiheesta muualla

* Säteilyturvakeskus
*Ydinasiaa: Puoliintumisaika
Ohjelmistotekniikka

**Ohjelmistotekniikka** on tietotekniikan tieteenhaara, joka tutkii ohjelmistojen kehittämistä ja siihen liittyviä kysymyksiä. Se voidaan jakaa kahteen osa-alueeseen seuraavasti:

* Ohjelmistotuotanto, joka tutkii suurten ohjelmistojen kehittämistä ja siihen liittyviä prosesseja sekä tuotantomalleja
* Ohjelmistotiede, jossa tutkitaan syvemmin ohjelmistotekniikan teoreettisia peruskysymyksiä

Omana tieteenhaaranaan ohjelmistotekniikka on vielä verrattain nuori. Esimerkiksi Tampereen teknillisessä korkeakoulussa 1980-luvulla ohjelmistotekniikkaa opiskellut diplomi-insinööri valmistui matematiikan tai elektroniikan laitokselta.

Ohjelmistotekniikka on kuitenkin eriytynyt omaksi tieteenhaarakseen erityisesti ehkä kahdesta syystä; ensinnäkin ohjelmistot ovat nykyään monta kertaluokkaa laajempia kuin ohjelmistot 30 vuotta sitten. Ohjelmistojen koot ovat kasvaneet tuhansista lähdekoodiriveistä jopa kymmeniä miljoonia rivejä käsittäviksi mammuteiksi, ja niiden mutkikkuus on kasvanut arviolta samassa suhteessa. Toiseksi ennen ohjelmistot olivat lähes poikkeuksetta numeerista laskentaa suorittavia sovelluksia; matematiikka oli sikäli hyvin keskeistä. Nykyään ohjelmistot tekevät lähestulkoon mitä hyvänsä, eikä niiden sovellusalueeseen liity välttämättä mitään numeerista laskentaa.

Ohjelmistotekniikka on nykyään kiinnostunut laajoista ohjelmista ja silti ohjelmistokehityksen paradigma on muuttunut nopeammin tuotettaviin ohjelmistoihin. Nopeus ja kiire on tuonut mukanaan ketterät menetelmät ja web-ohjelmistosuunnittelun. Ohjelmistotekniikan juurilta on syntynyt myös web-ohjelmistotekniikka, joka tutkii miten web-sovelluksia pitäisi kehittää.

## Katso myös
*Ohjelman oikeaksi todistaminen

## Lähteet
*
Analyysi (matematiikka)

**Analyysi** on matematiikan osa-alue, joka käsittelee reaalilukuja ja kompleksilukuja ja niiden funktioita. Sen tavoitteena oli alun perin kehittää jatkuvuuteen liittyville käsitteille täsmälliset matemaattiset määritelmät. Siinä tutkitaan muun muassa jatkuvuutta, integroituvuutta ja derivoituvuutta.

## Historia

Analyysi sai alkunsa 1600-luvulla, Isaac Newtonin ja Gottfried Leibnizin toisistaan riippumattomista keksinnöistä. 1600- ja 1700-luvuilla analyysin aiheet kuten variaatiolaskenta, differentiaaliyhtälöt, osittaisdifferentiaaliyhtälöt, Fourier'n analyysi ja generoivat funktiot kehitettiin enimmäkseen käytännön sovelluksia varten. Analyysin tekniikoita käytettiin menestyksekkäästi approksimoitaessa diskreettejä ongelmia jatkuvilla vastineillaan. 

Koko 1700-luvun ajan funktion määritelmä oli väittelyn kohteena matemaatikkojen keskuudessa. 1800-luvulla Augustin Louis Cauchy oli ensimmäinen, joka antoi analyysille tarkan loogisen pohjan määrittelemällä Cauchy-jonon. Hän myös aloitti formaalin funktioteorian tutkimisen. Simeon Poisson, Joseph Liouville, Fourier ja muut tutkivat osittaisdifferentiaaliyhtälöitä ja harmonista analyysiä. 

Vuosisadan puolivälissä Bernhard Riemann esitteli integroimisteoriansa. 1800-luvun viimeisellä kolmanneksella Karl Weierstrass aritmetisoi analyysin. Hän luuli, että geometrinen perustelu oli luonnostaan harhaanjohtava. Koska analyysissa aikaisemmin käytetyt, infinitesimaaleihin perustuneet määritelmät ja todistelut olivat alttiina loogisille vastaväitteille, hän esitti uuden määritelmän (&epsilon;-&delta;-määritelmän) raja-arvolle ja sen mukaisesti muillekin analyysin peruskäsitteille. Matemaatikot alkoivat kuitenkin huolestua siitä, että he olettivat reaalilukujen jatkumon olemassaolon ilman todistusta. Julius Wilhelm Richard Dedekind sittemmin konstruoi reaaliluvut Dedekindin leikkauksen avulla. Tuolloin yritykset parantaa  Riemann-integroinnin teoreemoja johti reaalifunktioiden epäjatkuvuuspisteiden muodostaman joukon mahtavuuden tutkimiseen.

Myös "hirviöitä" (ei-missään jatkuvia funktioita, jatkuvia, mutta ei-missään derivoituvia funktioita, avaruuden täyttäviä käyriä) alettiin kehittää. Sen vuoksi Camille Jordan kehitti mittateoriansa, Georg Cantor kehitti naiivin joukko-opin, ja Baire todisti Bairen lauseen. 1900-luvun alussa analyysi formalisoitiin käyttämällä joukko-oppia. Henri Lebesgue kehitti mittateoriansa ja David Hilbert esitteli Hilbert-avaruuden, jonka avulla voitaisiin ratkaista integraaliyhtälöitä. Normitetun vektoriavaruuden ajatus oli jo olemassa, ja 1920-luvulla Stefan Banach loi funktionaalianalyysin.

## Lähteet

## Kirjallisuutta
* 

## Aiheesta muualla
Janus

**Janus** () oli roomalaisen mytologian alkujen, loppujen ja muutoksen sekä ovien ja porttien jumala. Janusta pidettiin merenkulun ja rahanlyönnin kehittäjänä. Janusta palvottiin kylvöajan alussa, satoa korjatessa, häissä, syntymäpäivinä ja muissa tärkeissä aluissa ihmisen elämässä. 

## Ulkonäkö
Janus kuvattiin usein kaksikasvoisena, kasvot katsomassa eri suuntiin, toinen menneisyyteen ja toinen tulevaisuuteen. Alun perin toinen kasvo oli parraton ja toinen parrakas, mahdollisesti symboloimassa Kuuta ja Aurinkoa, mutta myöhemmissä kuvissa molemmilla kasvoilla oli parta. Januksen oikeassa kädessä oli avain.

Kaksikasvoinen Janus oli kuva-aiheena useissa roomalaisissa kolikoissa.

## Tausta ja uskomukset
Janus oli erään tradition mukaan tullut Thessaliasta ja hallinnut Roomassa tarunomaisen kuningas Camesuksen kanssa. Toisessa traditiossa Janus oli Latiumin kuningas, joka vastaanotti Gianicololla Saturnuksen, kun tämä oli karkotettu Ólympokselta. Janus olisi tämän jälkeen hallinnut Saturnuksen kanssa.

Januksen puoliso Juturna oli lähdenymfi ja Volturnus-jumalan tytär. Januksen ja Juturnan poika Fons oli lähdeveden jumala. Tiberinus puolestaan oli Tiberjoen jumala.

Janus oli roomalaisten varhaisimpia ja omaperäisimpiä jumalia, eikä sillä ollut suoranaista kreikkalaista vastinetta. Sen palvonta liittyy perinteisesti jo Romuluksen aikaan, ja sitä on todennäköisesti palvottu jo ennen Rooman kaupungin perustamista.

Janus oli porttien, ovien, alkamisen ja lopettamisen jumala. Joidenkin tutkijoiden mukaan Janus oli kaikkien alkujen jumala, minkä takia päivän, kuukauden ja vuoden alut olivat pyhitetty hänelle. Roomalaisissa kodeissa päivä aloitettiin aamurukouksella Janukselle. Latinan kielessä vuoden ensimmäinen kuukausi tammikuu (*Ianuarius*) nimettiin Januksen mukaan, mistä se myöhemmin levisi germaanisiin kieliin (esimerkiksi englannissa *January*, ruotsissa *Januari* ja saksassa *Januar*).

Roomassa oli useita seremoniallisia portteja, joista tunnetuin oli Januksen pyhäkkönä toiminut Janus Geminus, joka sijaitsi Forum Romanumin pohjoislaidalla. Portin ovia pidettiin aina sota-aikana auki, jotta Janus pääsisi auttamaan joukkoja tappion uhatessa. Historiotsija Liviuksen mukaan portti oli kiinni vain kahdesti.

## Lähteet
* 

### Viitteet

## Aiheesta muualla
Hermes

**Hermes** () oli kreikkalaisessa mytologiassa alkujaan luonnon ja paimenten jumala. Myöhemmin hän oli jumalten sanansaattaja. Hermestä palvotaan muun muassa matkustajien, paimenten, kirjallisuuden, runoilijoiden, urheilijoiden, kauppiaiden ja varkaiden suojelijana sekä jumalten viestinviejänä. Hermestä vastasi roomalaisessa mytologiassa Mercurius. Hermes oli Zeuksen ja Maia-nymfin poika. 

Hermeksellä oli kultaiset siivekkäät sandaalit, joiden avulla hän kuljetti viestejä jumalilta toisille. Vain hänen oli lupa kulkea tämän maailman ja manalan välillä. Toinen tunnusmerkki on hänen käärmevaltikkansa, jota hän kantaa mukanaan. Koska Hermes oli matkustavaisten suojelija, hänet esitettiin usein matkahattu päässään. Hermeen äly oli vertaansa vailla: hän keksi muun muassa aakkoset, tähtitieteen, sävelasteikon, noppa- ja korttipelit, mitat sekä tulevaisuuden ennustamisen. Tässä suhteessa Hermes oli saanut piirteitä viisaudesta vastanneelta egyptiläiseltä Thot-jumalalta (kreikkalaisten Hermes Trismegistos, josta hermetismi on saanut nimensä). Myös slaavien Veles- sekä kelttien Lugus-jumalia on verrattu Merkuriukseen eli Hermekseen.

Hermes on Kreikan postin symboli.

## Lähteet

* 

### Viitteet